Metodický list k aktivitám celoslovenskej akcie „Jedz, dodržuj pitný režim a hýb sa.“
Škola : 
Základná škola s materskou školou Vavrinca Benedikta, Ulica družby 339/2,  972 12 Nedožery-Brezany
Aktivita: súťažno-vzdelávacia aktivita „Najzdatnejší športovec, športovkyňa školy 2. stupňa“ 
[bookmark: _GoBack] „ V jednote je sila“ – kolektívne medzitriedne hry           
   „Bedmintonový turnaj – naše bedmintonové nádeje“
Termín realizácie: 10.10.2016-14.10.2016
1.Cieľ a zameranie aktivity: 
· motivácia ku pravidelnému športovaniu a dosahovaniu športovej zdatnosti
· prezentácia schopností a zvládanie záťažových situácií prostredníctvom športu – lepšia pripravenosť na život
· rozvoj schopností ku vzájomnej spolupráci a cieľavedomosti
· sebapoznávanie a poznávanie druhých prostredníctvom súťaživých hier a športu
· uvedomenie si významu zdravého životného štýlu na výkonnosť a estetiku prejavu na fyzickej a duševnej úrovni
2. Vyučovací predmet: aktivity sa realizovali jednak po vyučovaní ako i v čase vyučovania na 2. stupni rozličnými formami s vopred stanoveným obsahom.
3. Pomôcky: 
1. žiaci si prinesú vhodné nápoje, ktoré môžu počas športových aktivít prijímať. Tak isto majú na sebe vhodný športový odev a obuv. Ostatné potrebné materiálovo-technické zabezpečenie je z prostriedkov školy či vyzbieraných z príspevkov ZRŠ ( ocenenia ). S pomocou a organizáciou vypomáhajú i žiaci Školského parlamentu. 

4. Metódy a formy:
· diagnostická metóda (testovanie a kontrola, porovnávanie a zisťovanie )
· motivačná metóda ( motivačná ukážka najlepších žiakov, uvedenie príkladu - športové a ľudské vzory...) 
· expozičná metóda (rozprávanie, rozhovor s víťazmi o športe ako a prečo trénujú, čo robia, čo jedia, ako sa stravujú akú majú životosprávu... , zisťovanie , vysvetľovanie, názorná  ukážka -prevedenie )
· individuálna forma – individuálne športové majstrovstvo a kondičná úroveň.
· hromadná forma – účasť žiakov ( celý druhý stupeň ) na súťaži o najzdatnejšieho žiaka, žiačku ako i aktívna účasť jednotlivých reprezentantov tried na súťaži, pomoc žiakov zo školského parlamentu pri zabezpečovaní súťaže. 
· skupinová forma – zvlášť súťaž medzi chlapcami a medzi dievčatami vo vybranej a vopred dohodnutej kolektívnej športovej hre medzi triedami.

5. Príprava:
Praktické  poznatky: 
· organizačne zabezpečiť priebeh akcie –rozdelenie úloh, informácie pre vyučujúcich o zmene organizácie vyučovacieho procesu. Zapojenie žiakov zo školského parlamentu.
· pravidlá bedmintonu – praktické zvládnutie v súťaži
· informácie o dôležitosti zdravého životného štýlu a pravidelného pohybu pre telesnú výkonnosť a kondíciu na základe rozhovorov so súťažiacimi v súťaži o najzdatnejšieho žiaka, žiačka 2. stupňa našej školy.
Žiaci jednotlivých tried sa medzi sebou dohodli v akej kolektívnej športovej hre ( basketbal, prehadzovaná, minifutbal, vybíjaná ) budú medzi sebou súperiť. 
5. Realizácia: 
- v spolupráci so žiakmi žiackeho parlamentu a s učiteľom TSV ako i školníkom pripravia telocvičňu a ozvučenie telocvične.
- realizácia bedmintonového turnaja žiakov a žiačok a výber bedmintonovej reprezentácie našej školy.
- realizácia súťaží podľa harmonogramu. 

6. Zhrnutie:
- rozvíjal sa pozitívny prístup k pohybovej aktivite a prekonávaní samého seba na základe motivácie cez konkrétne športové vzory v podobe rovesníkov – účastníkov súťaže,  rozvíjal sa kolektívny duch a spolupráca s cieľom dosiahnuť cieľ nielen individuálne ale i v rámci potlačenia vlastných ambícií v prospech triedy a taktiež sme sa snažili o pozitívnu atmosféru vo všetkých športových zápoleniach a súťažiach s výrazným faktorom zábavy, ktorá do školy popri vzdelávaní a učení sa patrí. 

7. Prílohy : 
fotodokumentácia - ppt. prezentácia, Harmonogram športového dňa, krátka anketa.


Zaujímavosti a výsledky:
„Anima sana in corpore sano“ – V zdravom tele zdravý duch
„Povedz mi čo ješ, a ja Ti poviem kto si.“
Otázky a najčastejšie odpovede vybraných žiakov v súťaži o najzdatnejšieho žiaka, žiačku, v bedmintone ako i niektorých reprezentantov svojich tried v medzitriednych zápoleniach v kolektívnych športoch:
1. Myslíš si, že je dôležité sa správne stravovať keď sa človek chce cítiť dobre? Prečo?
Áno, aby sme mali dostatok sily a energie. Aby sme boli zdraví. 
2. Ktoré sú podľa Teba zdravé potraviny?
Ovocie a zelenina, mliečne výrobky
3. Ktoré sú tie menej zdravé, nezdravé?
Fast food, hranolky, mastné a sladké
4. Venuješ sa nejakému športu? Akému?
Futbal, Jazdectvo na koni, Zápasenie, Tenis...

5. Koľko krát do týždňa sa venuješ nejakej pohybovej aktivite?
4 krát do týždňa
6. Tvoj najobľúbenejší šport?
7. Futbal, Jazdectvo na koni, Zápasenie, Tenis, Moderná gymnastika...
8. Máš nejaký vzor? Kto je to?
Christian Ronaldo, Roger Federrer,.... 
9. Myslel / myslela si si, že dnes zvíťazíš? Prečo áno/nie?
Nie, lebo mám silné súperky, súperov. Áno, lebo si verím.

-----------------------------------------------------------------------------------------------------------------
Výsledky bedmintonového turnaja: zúčastnili sa žiaci z ročníkov 5-9 v kategórii chlapcov i dievčat. Hralo sa na 2 víťazné sety. 
Víťazom v kategórii chlapcov sa stal: Rastislav Kubovič z 6.A.
Víťazkou v kategórii dievčat sa stala: Daniela Horniaková z 9.A.

Výsledky v súťaži o najzdatnejšieho žiaka, žiačku 2. stupňa našej školy: zúčastnilo sa celkovo 10 detí, jeden chlapec a jedno dievča z každej triedy z ročníkov 5 až 9 (vyberali si sami žiaci spomedzi seba, vybraní žiaci s nomináciou a účasťou museli súhlasiť)
Víťazom v kategórii chlapcov sa stal: Damián Hromada z 9.A.
Víťazkou v kategórii dievčat sa stala: Miriama Kmeťová z 8.A.

Výsledky medzitriednych zápasov vo vybranej a vopred dohodnutej kolektívnej športovej hre – V jednote je sila:
Chlapci:	 minifutbal: 5.A  4: 2  6.A
		basketbal: 7.A  20:20  8.A.+ 9.A.
Dievčatá	prehadzovaná:  5.A. 2:0  6.A - na sety
		minifutbal:  7.A.   4:2   8.A.
		vybíjaná:    7.A.   0:3    9.A.- na sety

ČO NÁM  DÁVA POHYB A TELESNÁ AKTIVITA?
1. Zlepšuje zdravotný stav priaznivým ovplyvnením všetkých telesných systémov; zvyšuje sa najmä výkonnosť srdcovocievneho i dýchacieho systému, metabolizmu; prispieva k rozvoju kostry a svalstva, zlepšuje svalovú silu i ohybnosť kĺbov, ako i koordináciu a pohotovosť.
2. Znižuje hladinu cukru, tukov a najmä cholesterolu v krvi, ako jedného z hlavných rizikových faktorov srdcovocievnych chorôb.
3. Zvyšuje imunitu - obranyschopnosť organizmu, organizmus je odolnejší voči mnohým bežným chorobám, alebo choroby prebiehajú potom miernejšie. Je to cesta k otužovaniu nášho organizmu.
4. Dáva nám viac životnej energie, elánu - lepšie sa cítime.
5. Zlepšuje nám silu a kondíciu a zvyšuje nám sebadôveru.
6. Poskytuje zvýšenú schopnosť telesného a duševného uvoľnenia, zlepšenie nálady a pocitu radosti zo života, zlepšenie spánku. 
7. Zlepšuje schopnosť sústredenia sa a vytrvalosti.
8. Znižuje napätie a stresy, premáha úzkosť a strach, prináša zábavu, pomáha nadväzovať priateľstvá.
9. Pomáha udržiavať štíhlu líniu, je to najlepší a zároveň najlacnejší prostriedok proti tučnote.
10. Fyzická aktivita môže predĺžiť mladosť a oddiali starobu, udrží človeka sviežeho, ohybného, mobilného i práceschopného.
